На основу Решења стечајног судије Привредног суда у Нишу 3. Ст. 4/2013 од 04.03.2014. године, те у складу са чланoм 131, 132. и 133. Закона о стечају («*Службени гласник Републике Србије» број 104/2009, 99/2011 – др. закон и 71/2012 – одлука УС*) и Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 13/2010*), као и одредбама Закона о изменама и допунама Закона о Агенцији за лиценцирање стечајних управника («Службени гласник РС*»*, бр. 89/2015), Агенција за лиценцирање стечајних управника као стечајни управник стечајног дужника:

**предузеће огрев за промет огревног материјала на велико и мало - У СТЕЧАЈУ из Ниша**

**ОГЛАШАВА**

**продају имовине методом јавног надметања**

|  |  |  |
| --- | --- | --- |
| **Предмет продаје имовинска целина I коју чине покретна и непокретна имовина стечајног дужника** | **Почетна цена (дин.)** | **Депозит (дин.)** |
|  **„Стовариште у Житковцу'' имовинска целина I, уписана у лист непокретности бр. 1891 КО Житковац, на кат. парцели 3678/3, улица Ратка Јовића бб, а коју чини:**1. Зграда трговине – магацин са вагом и пословним просторијама, као приземна зграда бр. 1, бруто површине 533 m², објекат има одобрење за градњу, врста права својина, облик својине друштвена, обим удела 1/1;2. Зграда трговине –магацин цемента, као приземна зграда бр. 2, бруто површине 251 m², објекат изграђен без одобрења за градњу, врста права држалац, облик својине друштвена, обим удела 1/1,3. Сувласнички удео од 477/1938 на земљишту на кат. парцели број 3678/3, чија је укупна површина 1.938 м2, уписано као остало земљиште, врста права својина, облик својине друштвена;4. Опрема и канцеларијски инвентар - према спецификацији у продајној документацији**.** | **931.812,00** | **825.488,00** |

Право на учешће у поступку продаје имају сва правна и физичка лица која:

1. Након добијања профактуре, изврше уплату ради откупа продајне документације у износу од **10.000,00 динара**.Профактура се може преузети на адреси Вожда Карађорђа 31/а, Ниш, сваког радног дана у периоду од 10:00 до 13:00 часова уз претходну телефонску најаву поверенику стечајног управника. **Рок за откуп продајне документације истиче закључно са 12.09.2019. године;**
2. Уплате депозит на текући рачун стечајног дужника број **105-225179-97 отворен** код АИК банке а.д. Београд или положе неопозиву првокласну банкарску гаранцију наплативу на први позив, **најкасније** **5 радних дана** **пре одржавања продаје** (**рок за уплату депозита је** **12.09.2019. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, 6. спрат, најкасније до **12.09.2019. године** до **14:00 часова** по београдском времену (GMT+2). У обзир ће се узети само банкарске гаранције које пристигну на назначену адресу и у назначено време. Банкарска гаранција мора имати рок важења до **19.11.2019. године**;
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 10:00 до 13:00 часова, а најкасније 5 дана пре дана заказане продаје.

Након уплате депозита, а **најкасније до 16.09.2019**. године, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), оверено овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** **одржаће се дана** **19.09.2019. године** у **12:00 часова** на следећој адреси: **Агенција за лиценцирање стечајних управника – Центар за стечај, Теразије 23, Београд, сала 301. Регистрација учесника** **почиње два сата пре почетка јавног надметања**, **а завршава се 10 минута пре почетка јавног надметања, односно у периоду од 10:00 до 11:50 часова, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од 2 радна данаод дана одржавања јавног надметања, а пре закључења купопродајног уговора, након чега ће му бити враћена гаранција;

Купопродајни уговор се закључује у року од три радна дана од дана одржавања јавног надметања под условом да је депозит који је обезбеђен гаранцијом претходно уплаћен на пословни рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана закључења купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор закључује након пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе, трошкове, као и све друге овде посебно непоменуте трошкове који произилазе закључењем купопродајног уговора и/или су у вези са самим процесом купопродаје, у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009 и 95/2013), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Oвлашћено лице:

Повереник Миљан Станисавић, контакт телефон: 063/891-1981.